ભિલ્લમરાજે શિવાલયમાં મૃણાલને આપેલા મુંજવિજયના સમાચાર અને મૃણાલનો પ્રતિભાવ, સવારીના પ્રસંગે મુંજનાં પ્રથમ દર્શને મંત્રમુગ્ધ થતાં નગરજનો અને સ્તબ્ધતા-અસ્વસ્થતા અનુભવતી મૃણાલ,જીવિતદાનનું 'વરદાન' પામેલા મુંજના કવિઓનું ભિલ્લમરાજના મહેલમાં આતિથ્ય,વિલાસ-ભોજની મુલાકાતો અને સાહિત્યગોષ્ઠીઓ,સત્યાશ્રયનું સંવનન, કારાવાસમાં મુંજ અને મૃણાલનો પ્રથમ મેળાપ,કાષ્ઠપિંજરમાં અને પાદપ્રક્ષાલન દ્વારા મુંજ ને નમાવવામાં સાંપડેલી નિષ્ફળતાનો મૃણાલ અને તૈલપરાજ પર પડતા પ્રત્યાઘાત,લક્ષ્મીદેવી-ભોજની છાની ગુફતેગો,બીજી મુલાકાત વખતે મુંજને ડામ દેવરાવ્યા પછી નિરાધારી અનુભવતી મૃણાલની સજીવન થતી પ્રણયસંવેદના અને ત્રીજી મુલાકાતે મુંજના મધુર સ્પર્શે સાંપડ્તી ' તપની મહાસિદ્ધિ', મુંજને છોડાવવા ગુપ્ત રીતે આવેલા ભોજ સાથે ભાગી છૂટવાનો મુંજનો ઇનકાર,ભોજનું ષડ્યંત્ર ખુલ્લું પાડવાની પોતાની બાજી ઊધી વળતાં તૈલપરાજને હાથે અપમાન-તિરસ્કાર સહેતી મૃણાલની વિવશતા,ભોજ સાથે ભાગી છૂટતી વિલાસની બેભાન સ્થિતિમાં થયેલી હત્યા અને સ્યૂનરાજ ભિલ્લમ તથા લક્ષ્મીદેવીનો વિદ્રોહ - આ બધી ઘટનાઓ ફક્ત પાંચ દિવસના સમયગાળામાં બનતી બતાવાઇ છે.